open-index/open-wikipedia-markdown huggingface dataset:
דור סרוגו

**דור סרוגו** (נולד ב-16 באפריל 1989) הוא שחקן, זמר, מוזיקאי, מדבב ובמאי דיבוב ישראלי.

## ביוגרפיה
בשנת 2001 החל לדבב בסדרות ובסרטים.

בשנת 2002 השתתף במחזמר "קטנטנות".

בוגר מחזור שנת 2007 של התיכון לאמנויות ע"ש "תלמה ילין" במגמת התיאטרון.

בוגר מחזור שנת 2013 של "הסטודיו למשחק ניסן נתיב".

שיחק בתיאטרון בית ליסין ותיאטרון הבימה, וכן בסדרת הטלוויזיה "המקום" ובסרט הקולנוע "הרחק מהיעדרו" של הבמאית קרן ידעיה.

בשנת 2018 שיחק את התפקיד הראשי בסרט הקצר "אאוט" של אלון סהר, אשר נבחר לתחרות הרשמית בפסטיבל לוקרנו היוקרתי שבשווייץ. בסרט הוא מגלם את גיא, שתול בארגון זכויות אדם, המשתמש במצלמה ככלי נשק פסיכולוגי. הסרט זכה במקום הראשון בקטגוריית הסרט הקצר בפסטיבל חיפה.

בשנת 2022 הוא ביים דיבוב של סדרה "בוטן וחברים".

## קריירת דיבוב

## קישורים חיצוניים

## הערות שוליים

קטגוריה:שחקנים ישראלים
קטגוריה:מדבבים ישראלים
קטגוריה:בוגרי תלמה ילין
קטגוריה:בוגרי הסטודיו למשחק ניסן נתיב
קטגוריה:במאי דיבוב
קטגוריה:ישראלים שנולדו ב-1989
Don't Cry

"**Don't Cry**" הוא בלדת רוק שבוצע על ידי להקת Guns N' Roses. לשיר יצאו שתי גרסאות. האחת נכללה באלבום *[[Use Your Illusion I]]*, שיצא לאור בשנת 1991, והשנייה נכללה באלבום *[[Use Your Illusion II]]*, שיצא באותו היום. בין שתי הגרסאות יש הבדל במילים והבדלים מעטים בקצב ובלחן. השיר הגיע לעשרת הגדולים במצעדים רבים בעולם, כולל למקום השמיני במצעד הסינגלים הבריטי ומקום עשירי במצעד הבילבורד הוט 100.

## רקע
איזי סטראדלין ואקסל רוז כתבו את השיר במרץ 1985, זמן קצר לאחר ייסוד הלהקה. השיר נקרא אז "Don't you cry tonight".

שאנון הון מלהקת בליינד מלון השתתף בהקלטת השיר ובווידאו קליפ.

## וידאו קליפ
הווידאו קליפ לשיר בוים על ידי אנדי מורהאן ומארק ראקו. איזי סטראדלין שהיה שותף לכתיבת והקלטת השיר לא השתתף בווידאו קליפ מכיוון שבעת שצולם כבר עזב את הלהקה. בווידאו ניתן לראות מעריצים המניפים שלט עליו כתוב "היכן איזי?".

## קישורים חיצוניים

* מילות השיר באתר שירונט

## הערות שוליים

קטגוריה:Guns N' Roses
קטגוריה:שירים באנגלית
קטגוריה:שירים על בכי
קטגוריה:בלדות משנות ה-1990
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים בהוצאת גפן רקורדס
רצח יצחק לוי

**רצח יצחק לוי** התבצע בירושלים בפברואר 1950. יעקב מזרחי הורשע בביצוע הרצח, ונגזר עליו עונש מוות בתלייה, ולאחר שערעורו נדחה, הומתק עונשו על ידי נשיא המדינה, יצחק בן-צבי.

## הרצח
יצחק לוי, סבל בן 25 מירושלים, נעלם ביום 23 בפברואר 1950. משלא חזר לביתו, פנו בני משפחתו למשטרה. במהלך החקירה התברר כי לוי נראה לאחרונה עם יעקב מזרחי, צעיר בן 22. ב-28 בפברואר נחקר מזרחי, אך שוחרר לאחר שחקירתו לא העלתה כי היה מעורב ברצח. בחודשים לאחר מכן, התקשתה המשטרה לפענח את היעלמותו של לוי, שנחשבה בגדר תעלומה והסעירה את תושבי ירושלים.

כשמונה חודשים לאחר ההיעלמות, ב-30 בנובמבר 1950, אסיר בשם ציון עבאדי סיפר למשטרה כי מזרחי התוודה בפניו ברצח של אדם, אשר שמו לא ידוע לו. לפי עדותו של עבאדי בוצע הרצח ביריית אקדח, והקורבן נקבר בחצר הקונסוליה הבריטית בה הועסק מזרחי כשומר. החוקרים הגיעו לקונסוליה, ומצאו בה עצמות אדם, שבהמשך, זוהו כשייכות ללוי. בגולגולת שהתגלתה נמצא חור, שבעדו חדר כדור אקדח.

יעקב מזרחי נעצר. מהחקירה עלה כי ביום הרצח, פיתה מזרחי את לוי להגיע לבניין הקונסוליה בנימוק שהוא יסדר ללוי עבודה כנהג. כשהגיע לוי, ירה מזרחי בראשו וקבר את גופתו בחצר. המניע לרצח היה שהרוצח רצה להרגיע את חששה של אשתו, אשר האשימה את לוי בכך שהוא יפיץ עליה מידע משירותה בצה"ל. בהמשך עצרה המשטרה גם את אחיו הצעיר, יצחק מזרחי וכן את חברו ניסים רביבו שנחשדו כי לאחר הרצח הפשיטו את הקורבן, ושרפו את בגדיו לאחר שנורה.

במקביל, בדצמבר 1951 הורשע מזרחי בפרשת רצח אחרת - רצח חיים הנדלר, ונגזר עליו גזר דין מוות.

ב-25 ביוני 1952 הוגש כתב אישום נגד השלושה בגין רצח יצחק לוי. בית המשפט הורכב משופטים מחיפה ותל אביב, כדי למנוע ניגוד עניינים של שופטים המתגוררים בירושלים. בנובמבר 1952 הורשע יעקב מזרחי ברצח יצחק לוי ונגזר עליו מוות בתלייה. ב-9 באפריל 1953 דחה בית המשפט העליון את ערעורו של מזרחי ואישר את עונש המוות. בסמוך לאחר מכן נתן מזרחי גט לאשתו. בספטמבר 1953, לכבוד יום הכיפורים, המתיק נשיא המדינה, יצחק בן צבי, את עונשו של מזרחי למאסר עולם.

מזרחי שוחרר מהכלא בשנת 1970. לאחר השחרור סיפר על התקופה בה המתין לעונש המוות: “רק נידון למוות יכול להרגיש ולהבין את זה”, אמר מזרחי. “תבין, אתה מרגיש שאתה הולך למות בצורה מתוכננת וקרה. זה לא קרב שאתה יכול להתחמק ממנו”. כאשר ביקר שר המשטרה בכור שלום- שטרית בכלא אמר לו מזרחי, לדבריו: “כבוד השר, אל תחשוב שאתם עושים לי טובה שאתם משאירים אותי בחיים. 28 חודשים בתא הנידונים למוות זה דבר נורא. תחליטו – או-או. תעשו טובה ותגמרו. או חי או מת, אבל לא תלוי בספק”.

## קישורים חיצוניים
* ע"פ 155/52 מזרחי נגד היועץ המשפטי לממשלה, פורסם בנבו
* החל משפט האחים מזרחי ורביבו, הנאשמים ברצח הסבל יצחק לוי, חרות, 26 ביוני 1952
* יעקב מזרחי נידון למוות בתליה, הבקר, 14 בנובמבר 1952

## הערות שוליים

קטגוריה:1950 בישראל
לוי, יצחק
קטגוריה:רצח בירושלים
אמילקר קברל

**אמילקר לופז דה קוסטה קברל** (בפורטוגזית: **Amílcar Lopes da Costa Cabral**; 12 בספטמבר 1924 - 20 בינואר 1973) היה לוחם חירות לעצמאות כף ורדה וגינאה ביסאו, משורר, מהנדס חקלאי, אידאולוג מהפכני ודיפלומט. אחד ממנהיגי הדה-קולוניזציה של אפריקה.

## תולדות חייו
נולד בבאפאטה שבמרכז גינאה ביסאו, לאם מכף ורדה ואב מגינאה ביסאו, שהיה גם אביו של לואיס קברל (נשיאה הראשון של גינאה ביסאו). הוא התחנך בכף ורדה ולאחר סיום חוק לימודיו למד הנדסה חקלאית בליסבון. עוד בהיותו סטודנט הקים ארגון סטודנטים למאבק המדינות האפריקאיות לעצמאות מן השלטון הפורטוגלי הקולוניאליסטי. לאחר ששב לארצו, היה ב-1956 בין מייסדי "המפלגה האפריקאית לעצמאות גיאנה וכף ורדה" (Partido Africano para a Independência da Guiné e Cabo Verde - PAIGC) וראש התנועה. אחיו-למחצה, לואיס היה אחד מסגניו. באותה שנה סייע גם להקמת התנועה העממית לשחרור אנגולה, מתוך תפיסת עולם פאן אפריקאית.

ב-1963 החלה ה-PAIGC להפעיל לוחמת גרילה נגד השלטון הפורטוגלי הקולוניאליסטי. במהלך הלוחמה שוחררו עוד ועוד אזורים בגינאה ביסאו ועברו לשלטון עצמי. קברל היה מנהיגם דה פקטו של האזורים המשוחררים הן בגינאה ביסאו והן בכף ורדה. קברל יצא את ארצו על מנת לגייס תמיכה מצד מדינות כברית המועצות, סין העממית, קובה, רומניה ומדינות סקנדינביה.

ב-1972 החל קברל לגבש טיוטה לחוקת המדינה העתידית ומוסדותיה. בינואר 1973 יצא קברל לקונאקרי, בירת גינאה על מנת להפגש עם אחמד סקו טורה. בעת ששהה בקונאקרי נרצח על ידי סיעת מורדים בתוך PAIGC שהתנגדו למנהיגותו. סקו טורה קיבל את ראשי המורדים בארמונו, אך להפתעתם, הורה על מאסרם. מותו גרם למעשה לפיצול בתנועה המאוחדת לשחרור קאבו ורדה וגינאה ביסאו. את מקומו בראשות התנועה תפס ארישטידש פריירה (Aristides Pereira), לימים נשיאה הראשון של כף ורדה. אחיו-למחצה, לואיס קברל, מונה לראש התנועה בגינאה ביסאו.

## מורשתו
קברל הוספד על ידי מנהיגי העולם, בעיקר ממדינות הגוש המזרחי והמדינות הבלתי-מזדהות. פידל קסטרו השווה אותו לצ'ה גווארה, בשל השפעתו שחרגה מתחומיה הצרים של מדינתו והקרינה את המהפכנות והמלחמה לחירות לארצות השכנות.

נמל התעופה הבינלאומי המרכזי של כף ורדה, נמל התעופה אמילקר קברל (Amílcar Cabral International Airport) נקרא על שמו וכן האוניברסיטה הפרטית בביסאו (Universidade Amílcar Cabral).

טורניר הכדורגל של מדינות מערב אפריקה, גביע אמילקר קברל (Copa Amilcar Cabral), קרוי על שמו.

## קישורים חיצוניים

* Africa: a continent drenched in the blood of revolutionary heroes, הגארדיאן,
* "נשק התאוריה" - תמליל נאום של קברל שנישא בהוונה, קובה, ב-1966 
* "The Revolution in Guinea-Bissau and the Heritage of Amilcar Cabral" from Africa in Struggle, by Daniel Fogel
* 

## הערות שוליים

קטגוריה:אישים מכף ורדה
קטגוריה:גינאה ביסאו: אישים
קטגוריה:גינאה ביסאו: פוליטיקה
קטגוריה:גיבורים לאומיים
קטגוריה:משוררים
קטגוריה:קורבנות רציחות פוליטיות באפריקה
קטגוריה:פאן-אפריקניות: אישים
קטגוריה:ילידי 1924
קטגוריה:נפטרים ב-1973
קוואנטזאורוס

ממוזער|קוואנטזאורוס (בירוק) בהשוואה לאדם
**קוואנטזאורוס** (שם מדעי: *Qantassaurus*; מילולית: "לטאת רוח מערבית") הוא סוג של דינוזאור אורניתופוד קטן אשר חי בקרטיקון התחתון של אוסטרליה לפני 115 מיליון שנה. הוא התגלה בשנת 1999 בויקטוריה והשתייך למין *Qantassaurus intrepidus*. הוא קרוי על שם חברת התעופה קוואנטס, אשר מימנה את גילוי הדינוזאור.
## מאפיינים
דינוזאור זה היה קרוב לאטלסקופקוזאורוס מאותו אזור והגיע לאורך 1.8 מטר ולגובה מטר. הוא היה בעל מקור קרני איתו השתמש כדי ללעוס צמחייה תחתונה. השיניים התחלפו באופן קבוע כדי להימנע משחיקה, בדומה לפרסתנים. הוא היה בעל עצמות רגליים אחוריות גדולות ששימשו לריצה מהירה וממשוכת, מה שעזר לו לברוח מטורפים.

הוא חי ביערות של דרום אוסטרליה ואולי אפילו של אנטארקטיקה הקדומה שהייתה יותר חמימה, שם הוא ניזון משרכים ומעלי עצים צעירים. יש מחלוקת בין החוקרים האם הוא היה בעל דם חם או שהיה נכנס לתרדמת חורף כל חורף אנטארקטי.

## קישורים חיצוניים

קטגוריה:בעלי חיים שתוארו ב-1999
קטגוריה:טקסונים שתוארו בידי פטריסיה ויקרס-ריץ'
קטגוריה:אורניתופודה
קטגוריה:דינוזאורים שחיו בקרטיקון תחתון באוסטרליה
קטגוריה:מאובני טקסונים שתוארו ב-1999
העורק המלווה של עצב השת

ממוזער|עורקי הירך האחורית. העורק המלווה של עצב השת מופיע על גבי העצב במרכז התמונה.
**הָעוֹרֵק הַמְּלַוֶּה שֶׁל עֲצַב הַשֵּׁת** (TA: arteria comitans nervi ischiadici) הוא עורק בירך היוצא מעורק העכוז התחתון ומספק דם לעצב השת. זהו עורק ארוך ודק המסתעף מעורק העכוז התחתון ומלווה את עצב השת למרחק קצר, אז הוא חודר לתוכו וממשיך בו לעבר חלקה התחתון של הירך.

קטגוריה:עורקי הבטן והאגן
טרכודון

[שמאל|ממוזער|איור מתוך ספר מ-1951, בו נראים פרטי טרכודון ו[קוריתוזאורוס רועים בביצות לצד פלאוסקינקוס]]
**טרכודון** (שם מדעי: *Trachodon*; משמעות השם: "שן גסה", על שם החלקים הגדולים שעל השיניים) הוא סוג מוטל בספק של דינוזאור צמחוני בעל מקור ברווז אשר חי בערבות אמריקה הצפונית של סוף הקרטיקון לפני 77 מיליון שנה. מאובניו נמצאו בתצורות נהר ג'ודית שבמונטנה בשנת 1856 ותוארו בידי החוקר ג'וזף ליידי. דינוזאור זה השתייך לתת-המשפחה Lambeosaurinae כמו הקוריתוזאורוס והוא נחשב לקרובו.

## מאפיינים
בעל לסת ארוכה ובה שיניים פנימיות גדולות ששימשו לטחינת מזון צמחי. כיום רואים בשיניים שנמצאו שיניים של דינוזאורים צרטופסיים בעוד מרבית הגוף שנמצא אולי היה זהה לשרידי הקלאוזאורוס, האדמונטוזאורוס, הקוריתוזאורוס והקריטוזאורוס הקרובים. לצידו של דינוזאור זה נמצאו דינוזאורים נוספים שבוטלו בהמשך כמו הדיינודון (Deinodon) והפלאוסקינקוס אך גם הטרודון שנחשב לסוג תקף כיום.

## קישורים חיצוניים

* 

קטגוריה:בעלי חיים שתוארו ב-1856
קטגוריה:לאמבאוזאוריים
קטגוריה:טקסונים שנויים במחלוקת
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי ג'וזף ליידי
קטגוריה:מאובני טקסונים שתוארו ב-1856
אונסקוצרטופס

**אונסקוצרטופס** (שם מדעי: **Unescoceratops**) הוא סוג של דינוזאור ממשפחת הלפטוצרטופסיים אשר חי באמריקה הצפונית בתור הקרטיקון בגיל הקמפן לפני 75–76.5 מיליון שנה. המשמעות של שמו היא: "הצרטופסיד של אונסק"ו". היא ניתנה על שם החלטת הארגון להעניק יותר משקל לאתרים היסטוריים ברחבי העולם.

מאובני הדינוזאור התגלו באלברטה שבקנדה על יד הפארק הפרובינציאלי דינוזאור. הוא התגלה ב-2012 בידי משלחת מדענים, בהם פיליפ קורי ומיכאל ג. ראיין, שהעניק לו את שמו. הממצאים כללו מאובנים של שרידים חלקיים של שיניים ולסת תחתונה.

דינוזאור זה היה קרובו של הלפטוצרטופס והגיע למשקל 91 ק"ג בממוצע ולאורך 1–2 מטרים. המקור שלו היה קרני וקטן ובניגוד לצרטופסיים הוא היה דו-רגלי. ייתכן שהיו לו שרידי נוצות קטנות על זנבו.

## קישורים חיצוניים

קטגוריה:לפטוצרטופסיים
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי פיליפ קורי
קטגוריה:מאובני טקסונים שתוארו ב-2012
לפטוצרטופסיים

**לפטוצרטופסיים** (שם מדעי: Leptoceratopsidae) היא משפחה של דינוזאורים בעלי אגן דמוי עוף מקבוצת הצרטופסים אשר התקיימה בסוף הקרטיקון לפני 83.5-66 מיליון שנה. הם היו מאבותיהם של הצרטופסיים הגדולים והמפורסמים כמו הטריצרטופס.

דינוזאורים אלה חיו באמריקה הצפונית ובאסיה ואולי גם בשוודיה והיו בעלי עטרה מפותחת ומקור קרני בולט אך ללא קרניים. הם הלכו כנראה על ארבע אך כמה מהמינים אולי יכלו להזדקף בדומה להדרוזאוריים כדי לנוע מהר. 

בקבוצה זו סוגים רבים שאולי משתייכים למשפחה פרוטוצרטופסיים שהייתה בעלת מאפיינים רבים דומים.

## מיון
* אסיצרטופס (Asiaceratops)
* Bainoceratops
* Cerasinops
* Ferrisaurus
* Gryphoceratops
* Ischioceratops
* לפטוצרטופס (Leptoceratops)
* מונטנוצרטופס (Montanoceratops)
* Prenoceratops
* Udanoceratops
* אונסקוצרטופס (Unescoceratops)
* Zhuchengceratops

## קישורים חיצוניים

ממוזער|שחזור של Udanoceratops

קטגוריה:בעלי חיים שתוארו ב-1923
*
קטגוריה:טקסונים שתוארו בידי פרנץ נופצ'ה
אמבליריזה

**אמבליריזה** (שם מדעי: **Amblyrhiza**) הוא סוג של מכרסם גדול מקבוצת דמויי קביה ומהמשפחה הקדומה הוטיות ענק אשר חי באיים הקריביים והיה הגדול שבבני משפחתו. המאובנים שלו נמצאו באנגווילה ובסן מרטן. לא ברור מתי בדיוק חי אך זה היה בפליסטוקן והוא נכחד לפני 400–500 אלף שנים בלבד. המשמעות של שמו הוא "קהה שורש".

המאובנים של המכרסם נחקרו ב-1856 בידי החוקר המפורסם אדוארד קופ, אשר קיבל את השרידים ממערה לא ידועה בקריביים. נמצאו עד היום רק שרידים מעטים שלו.

מכרסם זה היה קרוב להוטיים המודרניים אך היה גדול מהם בהרבה, גדול גם מקפיבארה מודרנית והגיע למשקל מוערך של 50–200 ק"ג. נמצאו ממנו רק עצמות בודדות, בעיקר של עצם הירך ושיניים ולא ברור איך נראה כל הגוף, אך כנראה שדמה להוטיות מודרניות. חישובי הממדים נתמכו בחישוב של 16 מינים קרובים.

ככל הנראה הוא חי בדומה לעצלני קרקע גדולים והיה כבד מכדי לטפס אך ניזון מעלי עצים. האמבליריזה כנראה נדד ממרכז אמריקה לעבר הקריביים במעבר שנעלם והיה מספק מעבר בין האיים השונים, בהם הוא חיפש עלי עצים. כאשר האדמה הוצפה המכרסם נתקע על איים בודדים וכך גדל בהרבה מההוטיות הרגילות. לא ברור ממה נכחד אך ייתכן שזה קשור להגעת האדם הלבן לאיים.

## קישורים חיצוניים

קטגוריה:הוטיות ענק
קטגוריה:מגה-פאונה של הפלייסטוקן באמריקה הצפונית
קטגוריה:יונקים שחיו בפלייסטוקן באמריקה הצפונית
קטגוריה:מכרסמים שחיו בפלייסטוקן
קטגוריה:מאובני טקסונים שתוארו ב-1868
פרסף גדול

**פרסף גדול** (שם מדעי: *Rhinolophus ferrumequinum*) הוא מין של עטלף חרקים ממשפחת הפרספיים, החי באירופה, צפון אפריקה ובחלקים מאסיה.

## מאפיינים
גודלו נע בין 5.7 ל-7.1 סנטימטרים, כאשר אורך הזנב נע בין 3.5 ל-4.3 סנטימטרים ומוטת כנפיו נעה בין 35 ל-40 סנטימטרים. משקלו של פרסף בוגר הוא 19–24 גרם (אורך האמה: 52–61 מ"מ). הפרווה של הפרסף רכה, בסיס השערות בצבע אפור בהיר, כאשר הצד החיצון של השערה הוא בצבע חום-אפור והצד הפנימי הוא אפור-לבן, אצל העטלפים הצעירים הגוון יותר אפור מאשר אצל הבוגרים. צבע הכנפיים והאוזניים הוא חום-אפור בהיר. אקולוקציה במין זה מאופיינת בסיגנל CF בתדר 84kHz–80kHz.

הפרסף הגדול הוא עטלף להקתי, הנמצא בדרך כלל בלהקות קטנות. הוא פעיל בלילה ובמהלך היום הוא ישן בחורבות ומערות.
בתקופת הסתיו הוא מגביר את אכילתו כדי לאגור שומן לקראת החורף שבו הוא שוקע בתרדמת חורף, אך הוא לא ישן במהלך כל החורף, אלא לפעמים בלילות חמימים הוא יוצא לצוד גם במהלך החורף.

הריון הפרסף נמשך כ-70 ימים ובסופו ממליטה הנקבה גור אחד. הגור פוקח את עיניו בגיל שבוע ומתחיל לעוף בגיל 4 שבועות, כאשר בגיל חודשיים בערך הוא נעשה עצמאי.

## תזונה
תפריטו מבוסס על עשים גדולים שהוא צד תוך כדי מעוף ועל חרקים גדולים שהוא צד על הקרקע, ובנוסף גם על צמחים שהוא מעופף סביבם.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1774
קטגוריה:טקסונים שתוארו בידי יוהאן כריסטיאן דניאל פון שרבר
קטגוריה:פרספיים
קטגוריה:ארץ ישראל: פרספיים
קטגוריה:צרפת: יונקים
קטגוריה:מלטה: יונקים
קטגוריה:לבנון: יונקים
קטגוריה:סוריה: יונקים
קטגוריה:קירגיזסטן: יונקים
קטגוריה:קרואטיה: יונקים
קטגוריה:אזרבייג'ן: יונקים
קטגוריה:טג'יקיסטן: יונקים
קטגוריה:אוזבקיסטן: יונקים
קטגוריה:טורקמניסטן: יונקים
קיינו

**קיינו** (בנורווגית: **KEiiNO**) היא סופרגרופ נורווגית המורכבת מזמר היוייק הסאמי פרד-רנה בוליו ושני הזמרים הנורווגים אלכסנדרה רוטאן וטום הוגו - בעלי קריירה עצמאית ענפה ומצליחים בנורווגיה. הסופרגרופ נוצרה בעקבות ההכנות לקדם הנורווגי לאירוויזיון - Melodi Grand Prix 2019.

## קריירה
הלהקה נוצרה בתקופת קיץ 2018 כאשר טום הוגו ובעלו אלכס אולסון החלו לכתוב את השיר "Spirit in the Sky". בהמשך צורפו ללהקה הראפר הסאמי פרד-רנה בוליו והזמרת הנורווגית אלכסנדרה רוטאן.

### לפני אירוויזיון 2019
הלהקה השתתפה בתחרות ה-Melodi Grand Prix 2019 עם השיר "Spirit in the Sky" שעוסק בקבלה של כל מגדר באשר הוא, על פי הלהקה. לאחר ניצחונה של הלהקה ב-Melodi Grand Prix 2019 נקבע כי היא נציגת נורווגיה באירוויזיון לשנת 2019 בתל אביב שבישראל.

### באירוויזיון 2019
בחצי הגמר השני של אירוויזיון 2019 שנערך ב-16 במאי 2019, העפילה הלהקה לגמר. בגמר האירוויזיון הביצוע שלה קיבל את הניקוד הגבוה ביותר בהצבעות הקהל - 291 נקודות, אך עקב ציון ניקוד נמוך בהצבעות השופטים הם סיימו במקום השישי.

### לאחר אירוויזיון 2019
באפריל 2019 הוציאו קאבר לשיר "Shallow" של ליידי גאגא ובראדלי קופר מהסרט "כוכב נולד". ב-21 ביוני 2019 הוציאו את הסינגל השני שלהם, "Praying".

### מלודי גרנד פרי 2021
בתחילת שנת 2021 הוכרז כי הלהקה תחזור לקדם הנורווגי ותנסה לייצג את ארצה באירוויזיון 2021, עם השיר "Monument". הלהקה הגיעה למקום השני בגמר המלודי גרנד פרי בהפרש של כ-100,000 קולות מהמנצח - TIX.

### לאחר המלודי גרנד פרי 2021
לאחר ההפסד בקדם האירוויזיון הנורווגי, שחררה הלהקה ארבעה שירים חדשים, מתוכם שלושה שירים מקוריים וקאבר אחד.

ב-22 באפריל 2021, עלתה פינת בישול מאכלים נורווגים בערוץ היוטיוב של הלהקה, אותה מגיש חבר הלהקה טום הוגו. לפינה יש פרק אחד בלבד והיא אינה חודשה מאז עלייתה.

ב-26 בספטמבר 2021, זכתה הלהקה עם השיר "MONUMENT" בתחרות OGAE Secong Chance (תחרות ההזדמנות השנייה) של מועדוני OGAE, הכוללת שירים מקדמי אירוויזיון בכל אירופה שלא זכו לייצג את מדינתם באירוויזיון. במסגרת התחרות, הלהקה זכתה ב-441 נקודות ו-'12 נקודות' (דוז פואה) מלא פחות מ-41 מועדוני OGAE מרחבי העולם.

ב-23 ביוני 2023 הוציאה הלהקה מיני-אלבום עם ארבעה שירים חדשים.

### מלודי גרנד פרי 2024
ב-5 בינואר 2024 נחשף כי חברי להקת קיינו תתמודדו בפעם השלישית בקדם האירוויזיון הנורווגי וינסו לייצג את ארצם באירוויזיון 2024, עם השיר "Damdiggida". הלהקה הגיעה למקום השני בגמר המלודי גרנד פרי בהפרש של 6 נקודות מהמנצחת - להקת Gåte.

## דיסקוגרפיה
### אלבומים
* 15 במאי 2020 – OKTA
* 24 בפברואר 2022 - OKTA guokte
* 5 בינואר 2023 - Midnight Marina EP

### סינגלים

## קישורים חיצוניים

* 

## הערות שוליים

*
קטגוריה:משתתפי מלודי גרנד פרי
קטגוריה:משתתפי אירוויזיון 2019
קטגוריה:להקות נורווגיות
קטגוריה:נציגי נורווגיה באירוויזיון
קטגוריה:להקות שהוקמו בשנת 2018
אסלו

**אסלו** (בהונגרית: **Aszaló**) הוא כפר במחוז בורשוד-אבאוי-זמפלן שבצפון מזרח הונגריה.

## יהודי אסלו
בכפר התגוררו מעט יהודים. תושבים יהודיים מהכפר שנרצחו בשואה מונצחים בלוח זיכרון בסיקסו.

קיימים בכפר מספר קברים יהודים נטושים.
## לקריאה נוספת
* קדושי מישקולץ והסביבה - הקהילות מהידשנמטי עד מזוקובשד ומאוזד עד סרנטץ', הרב שלמה פסטרנק, 1970, עמוד 188.

## קישורים חיצוניים

* 
* חללי השואה של אסלו באתר יד ושם.

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
Super Mario Odyssey

**Super Mario Odyssey** הוא משחק של חברת נינטנדו מסדרת סופר מריו, אשר יצא בלעדית לקונסולת הנינטנדו סוויץ'. המשחק הוא מסוג עולם פתוח שמאפשר לשחקן ללכת בחופשיות ברחבי המפה. במשחק זה מריו מתאחד עם cappy, (מהמילה cap באנגלית, שמשמעותה כובע) רוח אשר הופכת לכובע של מריו ומאפשרת לו להשתלט על דמויות וחפצים אחרים בעזרת זריקה של הכובע עליהם. במסעם הם יוצאים מסביב לעולם בעזרת חיפוש ירחים המוחבאים ברחבי המפה, על מנת להציל את הנסיכה פיץ' מאויבו באוזר אשר מתכנן להינשא לה. צורת המשחק דומה לזו של Super Mario 64 ו-Super Mario Sunshine.

המשחק יצא ב-27 באוקטובר 2017.

## תקציר העלילה
ימין|ממוזער|250px|תמונת מסך מתוך המשחק
באוזר, יחד עם הברודאלים, משפחה של ארנבים אשר מתכננים את החתונה, חוטפים את הנסיכה פיץ' מממלכת הפטריות ולוקחים אותה אל ספינת האוויר, שם באוזר מתכנן להתחתן איתה. מריו מגיע להציל אותה אולם לרוע המזל באוזר סילק אותו באמצעות כובעו ומריו נפל אל ממלכת הכובעים, אשר הייתה יחסית הרוסה. כאשר מריו נעלם, באוזר דרך על כובעו של מריו והתחיל את החתונה כדי להינשא לפיץ'. באוזר קרע את הכובע לחתיכות והעיף אותן באמצעות המדחף. חתיכה מהכובע נמצא על ידי קאפי. מריו פגש את קאפי, אחד מתושבי ממלכת הכובעים, ולמד שבאוזר חטף גם את טיארה, אחותו הקטנה של קאפי. קאפי הצטרף אל מריו ולקח את צורתו של כובעו של מריו, ונתן לו כוח ללכוד יצורים וחפצים אחרים ולשלוט בהם. הם מטיילים בממלכה הקרובה על מנת לשפר את הספינה שלהם, *האודיסי*, ומתחילים לרדוף אחרי את באוזר המרושע.

מריו וקאפי מטיילים בכל מיני ממלכות על מנת לאסוף כוחות ירח כדי למלא דלק ל*אודיסי* ולהילחם בברודאלים, אשר גנבו חפצים ממספר ממלכות לחתונה של באוזר. בסופו של דבר, הם לוכדים את באוזר בממלכתו ומביסים את הברודאלים. אולם, באוזר ברח לחתונה על משטח הירח. מריו וקאפי עפו על ה*אודיסי* אל הירח על מנת להתעמת עם באוזר בקתדרלה. מריו ובאוזר נלחמו במערה התחתית. מריו ניצח בקרב והציל את פיץ' ואת טיארה, אולם המערה החלה לקרוס. מריו לכד את באוזר בכובעו וברח אל המשטח יחד עם פיץ' וטיארה. לאחר שפיץ' הודתה למריו על עזרתו, באוזר החל להביא לה פרחים, דבר אשר גרם למריו לעשות כמוהו. אולם פיץ' דחתה את שניהם. פיץ, קאפי וטיארה עלו על ה*אודיסי*. מריו ובאוזר היו עצובים לפני שפיץ' אמרה למריו שצריך לחזור הביתה. מריו הגיע אל הספינה בזמן, ואילו באוזר נשאר בירח.

## ביקורות
המשחק מכר מעל 30 מיליון יחידות (נכון לדצמבר 2025) ונחשב לאחד המשחקים הנמכרים ביותר לנינטנדו סוויץ'.

כמו כן, המשחק זכה לביקורות טובות וזכה במגוון פרסים, ביניהם משחק המשפחה של השנה בטקס פרסי הגיימינג לשנת 2017.

## קישורים חיצוניים

* ביקורת על המשחק באתר VGAMES

קטגוריה:משחקי וידאו משנת 2017
קטגוריה:משחקי עולם פתוח ממוחשבים
קטגוריה:משחקי פלטפורמות ממוחשבים
קטגוריה:משחקי נינטנדו סוויץ'
קטגוריה:סופר מריו
קטגוריה:משחקי וידאו קואופרטיבים
קטגוריה:משחקי וידאו שפותחו ביפן
קטגוריה:משחקי פעולה-הרפתקאות
דב שובל

**דב שוּבַל** (י"ד/ט"ו באדר א' תרס"ח, 16 בפברואר 1908 – ב' בתשרי תשמ"ט, 13 בספטמבר 1988) היה עיתונאי ועורך ישראלי.

## ביוגרפיה
דב בן זאב שובל נולד בפולין הרוסית, סיים את לימודיו בגימנסיה העברית בביאליסטוק והיה פעיל בעירו בתנועה הציונית הסוציאליסטית השומר הצעיר. בשנת 1929 עלה לארץ ישראל, היה ממייסדי קיבוץ עין החורש ופעיל בארגון "ההגנה". בשנת 1943 הצטרף לצוות המייסדים של ביטאונה של השומר הצעיר, "משמר" (לימים "על המשמר"), ובמשך עשרות שנים, עד פרישתו לגמלאות, היה סופר העיתון באזור חיפה (בין היתר סיקר את המאבק בבריטים בדרך לעצמאות).

בשנת 1940 הופיע תרגומו לכרך הראשון של ספרו של הפוליטיקאי והפובליציסט הגרמני פרנץ מֶהרינג  על סיפור חייו של קרל מרקס .
בשני העשורים האחרונים לחייו ערך ספרי זיכרון לחללי מערכות ישראל וכן את ספרי היזכור לקהילות סרנאקי (1968) ושֶבּרֶשין (1984). כמו כן חיבר שירים, שהופיעו בהוצאה עצמית לאחר מותו. מוכר תרגומו לשירו של ו' רומן "חבריה אנחנו" (הולחן על ידי משה ביק).

שובל נפטר ב-1988, בגיל 80. נקבר בבית העלמין שדה יהושע (כפר סמיר) שבדרום חיפה. הותיר אישה, בן ושתי בנות, ונכדים.

## קישורים חיצוניים
*  (נקרולוג)

## הערות שוליים

קטגוריה:עיתונאים ישראלים
קטגוריה:סגל על המשמר
קטגוריה:מייסדי קיבוצים
קטגוריה:עין החורש: אישים
קטגוריה:ישראלים ילידי פולין
קטגוריה:ביאליסטוק: אישים
קטגוריה:אנשי העלייה החמישית
קטגוריה:בוגרי השומר הצעיר
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1908
קטגוריה:ישראלים שנפטרו ב-1988
יחסי אירלנד–יפן

**יחסי אירלנד–יפן** הם היחסים הדיפלומטיים הרשמיים שבין **[[אירלנד|הרפובליקה של אירלנד]]** לבין **[[יפן]]**. שתי המדינות הן חברות מלאות בארגון לשיתוף פעולה ולפיתוח כלכלי.

## היסטוריה
[250px|ממוזער|טישך אירלנד [אנדה קני בשגרירות יפן בדבלין ב-22 במרץ 2011]]
האירי הראשון אשר הניח את כף רגלו על חופי יפן ביולי 1704 הוא רוברט ג'אנסן, מלח ומגלה ארצות אשר הגיע לקיושו. ג'אנסן ברח מחברת הודו המזרחית ההולנדית עם חמישה אנשים בסירה קטנה כאשר הוא מקווה להגיע לגואנגג'ואו שבסין. כשהגיעו ליפן נחשדו ג'אנסן וחבריו למסע כמיסיונרים פורטוגליים והוחזקו ביפן עד נובמבר באותה השנה. ג'אנסן וחבריו שוחררו והצטרפו לאונייה הולנדית שהגיעה לג'קרטה שבאינדונזיה.

הקשר הראשון בין יפן לאירלנד בדרג הלאומי נוצר בדצמבר 1872 כאשר חברים במשלחת איוואקורה נסעו לדבלין. המאורע הפך לסמל לפיתוח היחסים שבין שתי המדינות. במהלך תקופת מייג'י היגרו ליפן אירלנדים רבים. רובם בחרו להישאר ביפן גם בתקופת מלחמת העולם השנייה וחלקם השתקעו שם.

במרץ 1957 כוננו אירלנד ויפן יחסים דיפלומטיים רשמיים ומלאים כאשר יפן הייתה המדינה הראשונה ממזרח אסיה שכוננה יחסים עם אירלנד. עוד באותה השנה שלחו שתי המדינות שגרירים לבירות האחת של השנייה. בשנת 1964 שדרגה יפן את מעמד הלשכה שלה בדבלין לשגרירות. בשנת 1973 נפתחה לראשונה השגרירות האירית ביפן. בספטמבר 1983 היה הנשיא פטריק הילרי האדם האירי רם הדרג הראשון שביקר ביפן. בשנת 1985 ביקרו באירלנד נסיך הכתר אקיהיטו ונסיכת הכתר מיצ'יקו. הזוג המלכותי חזרו כקיסר וקיסרית בשנת 2005. ביוני 2013 הפך שינזו אבה לראש הממשלה היפני הראשון שביקר באירלנד.

שתי האומות חולקות דעות משותפות במגוון רחב של נושאים ומשתפות פעולה בהצבעות בארגון האומות המאוחדות. בשנת 2017 חגגו שתי המדינות 60 שנים של יחסים משותפים.

## ביקורים מדרג גבוה
### מיפן לאירלנד

* נסיך הכתר אקיהיטו ונסיכת הכתר מיצ'יקו (1985)
* הנסיכה סאיאקו קורודה (2000)
* הנסיכה טאקמדו (2003, 2017)
* הקיסר אקיהיטו והקיסרית מיצ'יקו (2005)
* ראש הממשלה שינזו אבה (2013)

### מאירלנד ליפן

* נשיא אירלנד פטריק הילרי (1983, 1989, 1990)
* טישך אירלנד צ'ארלס הוהי (1989)
* נשיאת אירלנד מארי רובינסון (1995)
* טישך אירלנד בריאן קוון (2009)
* טישך אירלנד אנדה קני (2013)

## הסכמים בין המדינות
* כיבוד מיסים בייבוא ואמנה למניעת כפל מס (1974)
* הסכם בנוגע לאשרת עבודה וחופשה (2007)
* מזכר הבנות לחיזוק הקשר בין המדינות (2007)
* הסכם בנוגע לביטחון חברתי (2011)
* הסכם בנוגע לפקיעת אשרה רק לאחר שישה חודשים (2016)

## סחר
הסחר בין שתי המדינות משגשג ופועלות ביפן 32 חברות שמקורן באירלנד. ביולי 2018 חתם האיחוד האירופי עם יפן על הסכם סחר חופשי כאשר אירלנד מהווה חלק מהאיחוד.

## נציגויות דיפלומטיות
* אירלנד מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה.
* יפן מיוצגת באירלנד בדרג השגרירות באמצעות שגרירות רשמית שהיא מחזיקה בדבלין, בירת המדינה.


קובץ:Embassy of Ireland in Tokyo.jpg|שגרירות אירלנד בטוקיו
File:Merrion Centre, Dublin.JPG|שגרירות יפן בדבלין


## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פלקטוס

**פלקטוס** (שם מדעי: *Falcatus*) הוא סוג של דג סחוס פרהיסטורי מהסדרה הנכחדת סימורידה. הוא חי בקרבון המיסיסיפי לפני 318–335 מיליון שנה. המאובנים שלו התגלו במונטנה ב-1883.

דג זה היה קרובו של הסטטקנטוס והוא היה קטן מאוד, באורך של 20–25 ס"מ בלבד. הגוף שלו היה מוארך, דומה מעט לקוצן ובעל עיניים מגודלות והיה מוכר בזכות זיז הסנפיר הגבי הגבוה שפנה קדימה ואולי עזר להגנה מטורפים או למשיכת נקבות. מאובנים שנמצאו ב-1985 במונטנה מראים שהוא היה בעל דו-צורתיות זוויגית.

זה היה דג מהיר מאוד, מה שעזר לו להימנע מטריפה בידי דגים טורפים כמו הדנקליאוסטיוס ודגי ריאות טורפים ענקיים. הוא עצמו טרף חסרי חוליות ודגים אחרים.

## קישורים חיצוניים

קטגוריה:סימורידה
קטגוריה:בעלי חיים שחיו בקרבון מיסיסיפי באמריקה הצפונית
קטגוריה:מאובני טקסונים שתוארו ב-1985
קטגוריה:טקסונים שהתפתחו בקרבון מיסיסיפי
פאצ'יראצ'יס

**פאצ'יראצ'יס** (שם מדעי: *Pachyrhachis*) הוא סוג נחש נכחד וקדום אשר התקיים בקרטיקון העליון לפני 100 מיליון שנה מהיום. המאובנים שלו התגלו ליד עין יברוד, בקרבת רמאללה ב-1979.

נחש קדום זה היה מאבות החנקיים והפיתוניים ששגשגו בעידן הקנוזואיקון. הוא הגיע לאורך 1 מטר, בעל גולגולת עם לסתות ארוכות והיה בעל התאמה לחיים בים, בדומה לנחשי הים המודרניים. דבר זה נרמז מהאבנים בהם נמצא, המצויות בקרבת חופים וימים וכן עקב מבנה החוליות המעוגלות שלו שנועדו למנוע ציפה מיותרת של הנחש בעודו בעת ציד או פעילות תת-מימית.

נחש קדום זה היה בעל זוג רגליים אחוריות, לא מתפקדות אותם ירש מאבותיו הלטאות. הוא אחד מ-3 סוגי נחשים שהיו בעלי רגליים כאלה, לצד האאופודופיס (Eupodophis) וההאסיופיס (Haasiophis). הרגליים לא מילאו שום תפקיד כמעט חוץ מעזרת בעת ההזדווגות, מה שפועלים גם זוג זיזים קטנים בקצוות גוף הפיתונים.

בשל מבנה הרגליים המוזרות ייתכן שהוא היה הפרימיטיבי ביותר מכל הנחשים וכמה חוקרים אף רואים בו חבר בקבוצה נפרדת - מקרוסטומטה (Macrostomata).

## ראו גם
*פלאופיס - נחש ים ענקי מתקופת הקרטיקון עד האאוקן
## קישורים חיצוניים

קטגוריה:נחשים (אינפרא סדרה)
קטגוריה:בעלי חיים שחיו בקרטיקון עליון באסיה
קטגוריה:זוחלים ימיים פרהיסטוריים
קטגוריה:נחשים פרהיסטוריים
קטגוריה:מאובני טקסונים שתוארו ב-1979
הובזאורוס

**הובזאורוס** (שם מדעי: *Hovasaurus*) הוא סוג זוחל קדום מקבוצת הדיאפסידה אשר הותאם לחיים בים. הוא חי בין סוף הפרם לתחילת הטריאס לפני 253-249.7 מיליון שנה והוא מבין המעטים שביצורים ששרדו את הכחדת הפרם הגדולה. הוא חי במדגסקר הקדומה ונקרא על שם ההובה (Hova), מעמד האיכרים המלגשי.
## מאפיינים
ההובזאורוס היה זוחל מוזר באורך 50 ס"מ שהיה בעל זנב בשרני גדול שלקח שני שלישים מאורכו, ראש דמוי-לטאה וחוליות רחבות. היו לו גפיים קצרות בעלות קרומים והוא הותאם לשחייה בנהרות ואגמים. בבטנו של הזוחל נמצאו מעל 50 אבני גסטרולית - אבנים אותם בולעים יצורי מים גדולים כמו תנינים וכלבי ים כדי למנוע ציפה ולעזור להם בעיכול. הוא ניזון מדגים אחריהם רדף בעזרת זנבו ששימש כהגה.

למרות מראהו הלטאי או הנחשי הוא לא היה מאוד קרוב לקשקשאים המודרניים ולמעשה אין לו כל קרובים מודרניים. אחרוני זוחלים אלה נכחדו עד אמצע תור הטריאס.

## קישורים חיצוניים

קטגוריה:דיאפסידים פרהיסטוריים
קטגוריה:בעלי חיים שחיו בפרם באפריקה
קטגוריה:בעלי חיים שחיו בטריאס בהודו ובמדגסקר
קטגוריה:זוחלים ימיים פרהיסטוריים
קטגוריה:זוחלים מעידן הפלאוזואיקון
קטגוריה:מדגסקר: מאובנים
קטגוריה:מאובני טקסונים שתוארו ב-1926
כימולסטיס

**כימולסטיס** (שם מדעי: *Cimolestes*; מילולית: "שודד קירטון") הוא סוג נכחד יונק מהסדרה הקדומה כימולסטיים. יונק זה החל להתפתח בסוף הקרטיקון לפני 68 מיליון שנה ושרד את הכחדת הקרטיקון הגדולה עד לתחילת הפלאוקן לפני 56 מיליון שנה. המאובנים שלו התגלו ברחבי אמריקה הצפונית וייתכן שגם באמריקה הדרומית.

יונק זה היה דומה מעט לכיסאי אך לא היה בעל שליה אמיתי. הוא נחשב לראשון הקרניבורים היונקים, דבר הבולט בזכות מבנה ניביו הארוכים שהותאמו להריגה. ככל הנראה הטורף הקדום היה פעיל בלילה וניזון מחרקים ומזוחלים קטנים. המינים הגדולים בסוג הגיעו לאורך 60 ס"מ, אך רובם היו קטנים בהרבה.

הכימולסטיס לא החזיק הרבה זמן בעידן הקנוזואיקון והוא הוחלף במהירות בקרוביו התייניודונטים (Taeniodonta) שכנראה התפתחו ממנו והפכו ליונקים גדולים בהרבה, אשר מילאו גומחות רבות.

יונק קדום זה תואר על ידי החוקר האמריקאי עותניאל צ'ארלס מארש ב-1889.

## קישורים חיצוניים

קטגוריה:כימולסטיים
קטגוריה:יונקים שחיו בקרטיקון עליון באמריקה הצפונית
קטגוריה:יונקים שחיו בפלאוקן באמריקה הצפונית
קטגוריה:מאובני טקסונים שתוארו ב-1889
Spirit in the Sky

**Spirit in the Sky** (בעברית: **רוח בשמים**) הוא שיר באנגלית שנכתב, הולחן ובוצע על ידי קיינו הכולל גם קטעי שירה סאמית מסורתיים - 'יוייק', שבוצעו על ידי הזמר הסאמי פרד-רנה בוליו. השיר ייצג את נורווגיה בתחרות הזמר של האירוויזיון לשנת 2019 בתל אביב, ישראל, וזכה במקום השישי עם 338 נקודות (ובמקום הראשון בניקוד שניתן על ידי הקהל). זאת לאחר זכייתו במקום הראשון בתחרות הגמר הלאומי הנורווגית - Melodi Grand Prix 2019 שהביאה אותו להתמודד בתחרות הבינלאומית.

רבים הצביעו על דמיון מלודי בין השיר לבין שירה של שרה אלטו, Monsters עימו התחרתה פינלנד באירוויזיון 2018.

השיר מדבר על קבלה מגדרית וחתירה לשוויון זכויות מלא ללא הבדל מוצא, מיניות וזהות מינית.

## מיקומי שיא

## קישורים חיצוניים

* 

קטגוריה:קיינו
קטגוריה:שירי אירוויזיון 2019
קטגוריה:שירי נורווגיה באירוויזיון
קטגוריה:שירים באנגלית
קטגוריה:שירי להט"ב
קטגוריה:שירים נגד שנאת זרים וגזענות
קטגוריה:סינגלים שהגיעו למקום הראשון בנורווגיה
טימימוס

**טימימוס** (שם מדעי: *Timimus*) הוא סוג דינוזאור תרופוד אשר חי בתחילת הקרטיקון לפני 106 מיליון שנה ביבשת אוסטרליה. הוא קרוי על שם הזואולוג האוסטרלי  והסיומת "mimic" משמעה "חקיין", זאת עקב הדמיון בין מבנה גופו לגוף האורניתומימיים. עם זאת כיום משייכים אותו לקבוצת הטירנוזאורים, אבותיהם של הטירנוזאוריים הענקיים. המאובנים שלו התגלו בדרום ויקטוריה, לצידם של דינוזאורים צמחוניים כמו האטלסקופקוזאורוס והלילינזאורה.

דינוזאור זה היה בעל עצם ירך באורך 19.5 סנטימטרים, והאורך הכולל שלו הגיע ל-2.5 מטר. הוא היה בעל ראש שטוח ולסתות בעלות שיניים קטנות והעצמות היו קלות יחסית, מה שמעיד שהיה בנוי למהירות גבוהה, דמה לרגלי יען או אורניתומימוס. עם זאת רוב האורניתומימיים לא היו נפוצים ביבשת. כיום משייכים אותו לקבוצת הטירנוזאורים כשכמה חוקרים סוברים שמדובר בטקסון מוטל בספק.

דינוזאור זה חי ביערות הקוטב הדרומי שהיה חמים יותר מכפי שהיום, אך עדיין קר מאוד ודינוזאור זה נראה נהג להיכנס לתרדמת חורף עד האביב.

## קישורים חיצוניים

קטגוריה:טירנוזאורים
קטגוריה:דינוזאורים שחיו בקרטיקון תחתון באוסטרליה
קטגוריה:מאובני טקסונים שתוארו ב-1993
סטרותיוזאורוס

**סטרותיוזאורוס** (שם מדעי: *Struthiosaurus*; משמעות השם: "לטאת יען") הוא סוג של דינוזאור צמחוני ממשפחת הנודוזאוריים אשר חי לפני 66–85 מיליון שנה. המאובנים שלו נמצאו ברחבי אירופה באוסטריה, צרפת, רומניה והונגריה וככל הנראה היו אוכלוסיות שלו על האי הקדום האצג. יחד עם ההילאוזאורוס הוא אחד מראשוני הנודוזאורים שנחקרו. התגלו בסוג זה 3 מינים ומספר מינים נוספים בוטלו.
## מאפיינים
דינוזאור זה היה אחד מהנודוזאורים הקטנים ביותר והוא הגיע לאורך 2.2 מטר בלבד. צורת ראשו דמתה מעט לעוף כמו יען, בשל צרותה והפתח שמאחורי הגולגולת שהייתה בעלת עצם העורף עבה מאוד יחסית לזוחל. החוקר האוסטרי "עמנואל בונזל", אשר גילה את העצמות שלח דגם של הגולגולת לחוקר האנגלי תומאס הנרי האקסלי והוא אישר שמדובר בעוף. רק לאחר שנים התברר שמדובר היה באנקילוזאור.

הדינוזאור היה משוריין בלוחיות ובקוצים שעיטרו את עורפו ואת גבו ובקצה הזנב היו כמה קשקשים מחוזקים. הוא ניזון מצמחייה קרקעית בעל צוואר מעט יותר ארוך מקרוביו.

הסטרותיוזאורוס נכחד לחלוטין עם הכחדת הקרטיקון לפני 66 מיליון שנה.

## תמונות

Campanian Romanian representative fauna.jpg
Struthiosaurus sacrum.jpg


## קישורים חיצוניים

*

קטגוריה:נודוזאוריים
קטגוריה:דינוזאורים שחיו בקרטיקון עליון באירופה
קטגוריה:רומניה: מאובנים
קטגוריה:מאובני טקסונים שתוארו ב-1871
זופאיזאורוס

**זופאיזאורוס** (שם מדעי: *Zupaysaurus*; משמעות השם: "לטאת השטן", בשפת הקצ'ואה – על שם הסופאי  של תרבות האינקה) הוא סוג של דינוזאור תרופוד קדום אשר חי בארגנטינה. דינוזאור זה חי בין סוף הטריאס לתחילת תור היורה לפני 197–206 מיליון שנה.
## מאפיינים
טורף זה הגיע לאורך ממוצע של 4 מטרים ולמשקל 200 ק"ג. הוא דמה לדילופוזאורוס והיה בעל מבנה לסת דומה ואף בעל "כרבולת" קטנה מעל הראש. היו לו שורת שיניים מחודדות שנועדו לתפיסת וקריעת בשר וצוואר ארוך. הלסת הייתה מוגבהת ובעלת בליטה שאולי שימשה לתקשורת מינית. הדינוזאור נע על שתי רגליו ביער במהירות. כיום מחשיבים את הדינוזאור לטורף קדום מאוד, שונה מהצלופיזיים וקרוב בעיקר לליליינשטרנוס.

לצידו חיו פאונה נכחדת של זאורופודים קטנים כמו הלסמזאורוס (Lessemsaurus) והריוחזאורוס אשר אולי שימשו לו טרף, ארכוזאורים גדולים וכמה סינאפסידים דמויי יונקים. רוב היצורים הללו נכחדו לאחר תחילת היורה.

## קישורים חיצוניים

קטגוריה:תרופודה
קטגוריה:דינוזאורים שחיו בטריאס עליון באמריקה הדרומית
שברולט קולורדו

**שברולט קולורדו** (באנגלית: **Chevrolet Colorado**) הוא טנדר המיוצר במספר תצורות מתוצרת יצרנית הרכב האמריקאית **[[שברולט]]**, חברת בת של **[[ג'נרל מוטורס]]** אשר מיוצר בארצות הברית, ברזיל ותאילנד.

בארצות הברית יוצר "שברולט קולורדו בין השנים 2003–2012 (שנת דגם 2004), ומיוצר משנת 2014 ועד היום.

בתאילנד מיוצר "שברולט קולורדו" משנת 2004 ועד היום.

בברזיל מיוצר "שברולט קולורדו" משנת 2012 ועד היום.

בשנת 2015 דגם "שברולט קולורדו" עלה לשלב הגמר בתחרות מכונית השנה בצפון אמריקה בדירוג "משאית השנה" בקטגוריית משאיות.

## דורות
* דור ראשון (2003-2012).
* דור שני (2012 ועד היום, בארצות הברית משנת הדגם 2015 ועד היום).

## סוגי הנעות
* 4x2
* 4x4.

## סוגי קבינות
* קבינה יחידה - 2 דלתות (תצורה: "regular cab").
* קבינה כפולה - 4 דלתות (2 תצורות: "crew-cab", "extended cab").

## תמונות

קובץ:2006 Chevrolet Colorado regular cab -- NHTSA.jpg | "שברולט קולורדו", שנת 2006 
קובץ:Chevrolet Colorado 3.7 LT Z71 2010 (13787180885).jpg | "שברולט קולורדו"
קובץ:Chevrolet Colorado regular cab -- 09-28-2009.jpg | "שברולט קולורדו"
קובץ:Chevrolet Luv D-Max 3.0L TDi 4x4 2007 (13155662523).jpg | "שברולט קולורדו" דגם "D-Max", מנוע 3.0 ליטר TDi, הנעה 4x4
קובץ:Interior Luv D-Max.JPG | "שברולט קולורדו" דגם "D-Max" - מבט לתא הנהג


קובץ:Chevrolet Colorado High Country 2018 (46414614972).jpg | "שברולט קולורדו", שנת 2018 
קובץ:2015 Chevrolet Colorado Z71 Extended Cab 4WD, front.jpg | "שברולט קולורדו", שנת 2015 
קובץ:Chevrolet Colorado Back P4250870.jpg | "שברולט קולורדו"


קובץ:Camioneta de Gendarmería de Chile.JPG | "שברולט קולורדו" - ניידת משטרה ב-צ'ילה
קובץ:Policía Ecuador Patrulla Luv DMax LD.jpg  | "שברולט קולורדו" - ניידת משטרה באקוודור
קובץ:'06-'08 GMC Canyon Crew Cab (Auto classique Pointe-Claire '11).JPG | "שברולט קולורדו" (GMC Canyon) - ניידת משטרה


## ראו גם
* שברולט

## קישורים חיצוניים

* 

## הערות שוליים

קטגוריה:טנדרים
קטגוריה:רכבי שטח ופנאי גדולים
קולורדו
קטגוריה:דגמי מכוניות שהושקו ב-2003
קטגוריה:מכוניות אמריקאיות
קטגוריה:כלי רכב המיוצרים בתאילנד
קטגוריה:כלי רכב המורכבים בברזיל
כמה רומנטי

**כמה רומנטי** (באנגלית: **Isn't It Romantic**) הוא סרט קומדיה רומנטית משנת 2019, המתאר אישה שנחבטה בראשה, וכשהתעוררה גילתה שהעולם סביבה הפך לסרט קומדיה רומנטית. הסרט בבימויו של טוד שטראוס-שולסון.

הסרט יצא לאקרנים על ידי האחים וורנר ב-13 בפברואר 2019, ועלה בנטפליקס ב-28 בפברואר 2019.

## עלילה
נטלי היא אדריכלית אוסטרלית המתגוררת בניו יורק, מחפשת אהבה, שונאת סרטי קומדיה רומנטית, סובלת מזלזול מצד לקוחותיה במשרד ומתקשה למצוא אהבה בשל ממדי גופה הגדולים. היא לא רואה כי עובד במשרד מאוהב בה בסתר.

לאחר שהיא נחבטת בראשה, היא עוברת לפתע לחיות בתוך סרט קומדיה רומנטית. היא מבינה שכדי לצאת ממנו היא צריכה למצוא מישהו לאהוב אותו, אך מנסה להתאהב בשני גברים ולא מצליחה לצאת מן הסרט עד שהיא מבינה שהיא צריכה להתאהב בעצמה. היא יוצאת מהסרט ומבינה כי היא צריכה להיות פתוחה יותר, ושמה לב לחיזוריו של ג'וש, חברה הטוב.

## שחקנים
*רבל וילסון - נטלי, אדריכלית אוסטרלית המתגוררת בניו יורק.
*ליאם המסוורת' - בלייק, לקוח של נטלי שמזלזל בה בחיים האמיתיים ומתאהב בה בקומדיה הרומנטית.
*אדם דווין - ג'וש, ידיד של נטלי המאוהב בה בסתר בעולם האמיתי ומתחתן עם אליזבת' בקומדיה הרומנטית.
*פריאנקה צ'ופרה - איזבלה, שגרירת יוגה, מתחתנת עם ג'וש בקומדיה הרומנטית.
*בטי גילפין - חברתה הטובה של נטלי.
*ברנדון סקוט ג'ונס - דוני החבר הגיי של נטלי.
*טום אליס - ד"ר טוד.
*ג'ניפר סונדרס - אמה של נטלי.
*ג'יי אוקרסון - גארי.

## קישורים חיצוניים

## הערות שוליים

קטגוריה:סרטי 2019
תופעת הענישה על בחירה באימהות

**תופעת הענישה על בחירה באימהות** (באנגלית: **Motherhood penalty**) הוא מונח שטבעו סוציולוגים הטוענים שבמקומות העבודה אמהות עובדות נתקלות בחסרונות רבים הנוגעים לשכר, לאופן שבו הכשירות שלהן נתפסת במקום העבודה, ובהטבות שהן מקבלות ביחס לנשים בלי ילדים. באופן ספציפי, נשים יכולות לסבול מענישה בשכר על כל ילד, וכתוצאה מכך ישנם מפערים מהותיים בשכר בין אמהות לנשים בלי ילדים אשר גדול לעיתים רבות מפערי השכר במקום העבודה בין גברים ונשים. אמהות יכולות גם לסבול מכך שלמעסיקים במקום העבודה תהיה חוות דעת פחות חיובית עליהן משום שהן פחות מחויבות לתפקידן מעובדים בלי ילדים, פחות אמינות, ופחות סמכותיות מאשר עובדים בלי ילדים. לפיכך, אמהות עשויות לחוות חסרונות במונחים של היכולת למצוא עבודה, שכר, וניסיון בעבודה היומיומית.

## גורמים
### פער השכר

ההסבר השכיח ביותר לענישה על הבחירה באימהות הוא שהלידה וגידול הילדים משבשים את החינוך הפורמלי וההכשרה המקצועית של הנשים שבוחרות בכך. עם זאת, ממצאים מעידים על כך שההבדלים בחינוך וההכשרה בין אמהות לנשים בלי ילדים אינם מסבירים לחלוטין את תופעת הענישה על הבחירה באימהות. בארצות הברית לדוגמה פערי השכר אינם זהים בכל האומה, שכן הם נוטים להשתנות ממדינה למדינה ותחום עיסוק אחד למשנהו. בעוד שפערי השכר פחות בולטים בתפקידי ההוראה והסיעוד, שכן אלה משום שהם ענפים בהן עובדות בעיקר נשים. עם זאת, בענף הבנייה בארצות הברית למשל, הפער בשכר הופך מהותי בהרבה ואף יותר עבור נשים שחורות או נשים היספניות. אם הנשים הללו יהפכו לאמהות, פערי השכר שלהן יהפכו להיות משמעותיים אף יותר, שכן הן יאלצו להפסיד ימי עבודה רבים ולרוב מדיניות החברה תהיה פחות סלחנית כלפיהן.

### אמהות חד-הוריות לעומת אמהות שחיות עם בן זוג
לאמהות חד-הוריות יש לא רק קשיים פיננסית רבים יותר אלא גם מחסור באינטראקציה חברתית חיובית ותמיכה חברתית בכוח העבודה. אמהות חד-הוריות חוות גם סבירות גבוהה יותר להתפתחות של סיבוכים בריאותיים. אמהות חד-הוריות ניצבות בפני מכשולים נוספים כאשר הן מנסות להישאר במקום עבודה מסוים לאורך זמן בשל הסיכון המוגבר משום שבמוקדם או במאוחר הן יצטרכו לפספס ימי עבודה בשל האתגרים שכרוכים במציאת מסגרות איכותיות, אמינות ובמחירים סבירים לילדיהן.

### השפעת גיל האם
גיל האמהות לרוב מהווה תפקיד מכריע במידת ההשפעה של תופעת הענישה על הבחירה באימהות על האמהות. מחקר שבוצע גילה שההשפעות של האמהות מהותיות יותר בגיל צעיר, והן פחות מהותיות כשהאם מגיעה לגיל 40 או 50. לפיכך לרוב עבור אם שבוחרת להביא ילדים בגיל צעיר יותר, הקריירה שלה לרוב תהיה יותר מושפעת מתופעת הענישה על הבחירה באימהות מאשר אמהות שבוחרות לחכות עד לאחר שהצליחו להתבסס בתחום הקריירה. נשים שיש להן ילדים בתחילת הקריירה צריכות לעשות התאמות גדול יותר בחייהן כגון להשקיע פחות זמן ומשאבים בחינוך/הכשרה המקצועית שלהן, ולוותר על יותר הזדמנויות שנקרות בדרכן. לבחירות הללו עשויות להיות השפעה ממושכת בהרבה על מהלך הקריירה של האישה מאשר נשים שבוחרות להביא ילדים רק לאחר שהן התבססו בתחום הקריירה. הולדת ילד בגיל צעיר מחזק את הרעיון של האימהות כמעמד שנובע מבחירה ועלול בשל כך לשקף בעיני מעסיקים שהאישה בחרה באמהות על פני קריירה.

## ראו גם
* פערי שכר מגדריים

## הערות שוליים

קטגוריה:אימהות
קטגוריה:נשים בשוק העבודה
קטגוריה:יחסי עבודה
סקיפיוניקס

**סקיפיוניקס** (שם מדעי: *Scipionyx*) הוא סוג של דינוזאור קטן ממשפחת הקומפסוגנתוסיים אשר חי בקרטיקון התחתון לפני 115 מיליון שנה, בתחילת תור הקרטיקון. הדינוזאור קרוי על שם החוקר האיטלקי-גרמני שיפיונה ברייסלאק (Scipione Breislak) וגם על שם המדינאי הרומי סקיפיו אפריקנוס. הסיומת "onyx" משמעה - "טופר".

הדינוזאור ידוע רק ממאובן אחד שנמצא ב-1981 בקמפניה שבאיטליה בידי החוקר קריסטיאנו דל סאסו (Cristiano Dal Sasso). מאובנים אלה הם ראשוני המאובנים של דינוזאור באיטליה ובעלי שימור טוב ביותר, אשר השתמרו בו גם שרידי שרירים וכמה איברים פנימיים. הם השתייכו לפרט צעיר יחסית באורך חצי מטר.
## מאפיינים
הסקיפיוניקס דמה במראהו לקרובו הקומפסוגנתוס והגיע לאורך שני מטרים. הוא היה דו-רגלי בעל זנב ארוך ששימש לאיזון וטפרים ארוכים בידיו. ככל הנראה הוא ניזון מלטאות, מחרקים ומדגים. ייתכן מאוד שכמו קרובו הסינוזאורופטריקס הוא היה מכוסה נוצות. עם זאת זה לא השתמר במאובנים.

בעבר סברו שדינוזאור זה היה אב-קדום של העופות אך הוא יותר קרוב לטירנוזאורים הענקיים.

## קישורים חיצוניים

קטגוריה:בעלי חיים שתוארו ב-1998
קטגוריה:ערכים שבהם מתאר הטקסון אינו מתאים
קטגוריה:קומפסוגנתוסיים
קטגוריה:דינוזאורים שחיו בקרטיקון תחתון באירופה
קטגוריה:מאובני טקסונים שתוארו ב-1998
קטגוריה:איטליה: מאובנים
מריקואידודונטידה

**מריקואידודונטידה** המכונים לרוב **אוראודונטים** (שם מדעי: Merycoidodontoidea) היא על-משפחה קדומה של מכפיל פרסה בעלי כרית אשר התקיימו בין סוף האאוקן ושרדו עד לתקופת המיוקן, לפני 5–35 מיליון שנה מזמננו. המשמעות של שמם הנפוץ הוא "שיני הרים", עקב המבנה של שיניהם הטוחנות.

## מאפיינים
בני קבוצה זו היו מכפילי פרסה פרימיטיביים, הקרובים מעט לגמלים והיו מגוונים בגודלם, מגודל חתול אצל הספיה , שהגיעה למשקל ארבעה ק"ג, לאפוראודון דמוי הפרה, שהגיע למשקל 118 ק"ג. חלקם מילאו את הגומחה של החזירים והפקאריים, אחרים הותאמו לתנועה מהירה בדומה לאנטילופות והסוג מריכוכרוס היה מקביל להיפופוטם והגיע למשקל מעל 440 ק"ג.

המריקואידודונטידה היו נמוכים מאוד, בעלי ניבים בולטים בלסתם והיו צמחוניים או אוכלי כל אך לא מתמחים בליחוך עשבים, כמו רוב הפרסתנים הקיימים. הם חיו בערבות הרחבות של אמריקה הצפונית עד המיוקן, אז הם נעלמו. ייתכן שהסיבה היא יובש נרחב שפגע בצמחייה השופעת וגרר שינויי אקלים קשים.

בכמה מאובנים נמצאו שרידים של יונקים אלה קבורים יחדיו, במיתה המונית ליד העיר צ'ולה ויסטה, קליפורניה ובפארק הלאומי בדלנדס.

## מיון
*משפחה Agriochoeridae - בה האגריוכיירוס
*משפחה **Merycoidodontidae**
**תת-משפחה Oreonetinae
**תת-משפחה Leptaucheniinae
**תת-משפחה Merycoidodontinae - בה הברכיכרוס והמריכרוס
**תת-משפחה Miniochoerinae
**תת-משפחה Desmatochoerinae
**תת-משפחה Promerycochoerinae
**תת-משפחה Merychyinae
**תת-משפחה Eporeodontinae
**תת-משפחה Phenacocoelinae
**תת-משפחה Ticholeptinae
**תת-משפחה Merycochoerinae

## קישורים חיצוניים

 	
קטגוריה:ערכים שבהם מתאר הטקסון אינו מתאים
*
קטגוריה:בעלי חיים שתוארו ב-1923
קטגוריה:ערכים שבהם תבנית בריטניקה אינה מתאימה
נג'יס

בשריעה, המושג **נג'יס** (בערבית: **نجس**) מתאר דבר מה שאינו טהור מבחינה פולחנית, והוא מקביל למושג "טמא" שבהלכה היהודית.

על פי המקורות של הפיקה, אדם הבא במגע עם דבר מה טמא, מנוע מלבצע פעולות רוחניות כתפילה או כחג'.

על פי המד'הב השאפיעי, הדברים הבאים נחשבים כ"**נג'יס**":
* יין ומשקאות אלכוהוליים
*כלבים
*חזירים
* בהמות שלא נשחטו כהלכה
*דם
*צואה
* חָלָב של חיות אשר אסור על פי ההלכה האסלאמית לאכול את בשרן

מאידך, על פי המד'הב החנפי, משקאות אלכוהוליים אינם נחשבים נג'יס. כן, על פי המד'הב המאלכּי חזירים וכלבים חיים אינם נחשבים נג'יס.

## ראו גם
* טומאה וטהרה (אסלאם)

## הערות שוליים

קטגוריה:אסלאם
קטגוריה:אסלאם סוני
עיני סיביו

שמאל|ממוזער|200px|חלונות "עיני סיביו"
שמאל|ממוזער|200px|חלונות "עיני סיביו" על גגות בתים בכיכר הקטנה
**עיני סיביו** (ברומנית: **Ochii Sibiului**; בגרמנית: **Augen von Hermannstadt**) הם אלמנט אדריכלי של חלונות אוורור קטנים (מכונים גם Ochi de bou עיני פר) בגגות הבתים בעיר סיביו, ברומניה.

בסיביו, במרתפים הייתה לחות גבוהה, לכן מזונות שנשמרו שם התעפשו. תושבי סיביו החלו להעביר את אחסון המזונות לעליות הגג וכדי לאוורר אותן פתחו חלונות אוורור בעליית הגג. התופעה החלה בסביבות שנת 1700, בתקופת הבארוק. החלונות מעוצבים בצורת עיניים ויוצרים תחושה שמכל גג מביטים על אנשי העיר ועל התיירים המזדמנים למקום.

הגגות עם "עיני סיביו" מצוים במבנים ישנים, במרכז ההיסטורי, בכיכר הגדולה ובכיכר הקטנה. את החלונות האלה בנו נגרים מומחים עם עצים מעוקלים וכיום אין מומחים שיכולים לשחזר את עבודתם.

במהלך ההפגנות נגד שחיתות בשנים 2017–2019  הפכו עיני סיביו לסמל מחאה, תחת הסלוגן "אנחנו רואים אתכם מסיביו" (Vă vedem din Sibiu).

## קישורים חיצוניים

## הערות שוליים

קטגוריה:חלונות
קטגוריה:סיביו
קטגוריה:בארוק
הסכם סוגאולי

ממוזער|ההשלכות הטריטוריאליות בעקבות ההסכם
**הסכם סוגאולי** (באנגלית: **Treaty of Sugauli**, בנפאלית: **सुगौली सन्धि**) הוא הסכם אשר נחתם בין חברת הודו המזרחית הבריטית לבין נפאל ב-2 בדצמבר 1815 ואושר ב-4 במרץ 1816 בעקבות המלחמה האנגלו-נפאלית (1814–1816), ואשר הגדיר את תוואי הגבול הנוכחי של נפאל. מצד נפאל חתם ראג' גורו גאראג' מישרה בסיוע צ'נדרה שקר אופדהיאיה, ומצד החברה חתם לוטננט קולונל, פאריס ברודשה. ההסכם קבע כי:
#חלק משטח נפאל אשר נשלט על ידה יועבר להודו הבריטית
#תיפתח נציגות בריטית בקטמנדו
#תוענק אפשרות לבריטים לגייס לוחמי גורקה לשירות צבאי בצבא בריטניה
כמו כן נמנעה מנפאל הזכות להעסקת אמריקאים ואירופאים בכל שורותיה (כמה מפקדים מצבא צרפת הוכשרו על מנת להכשיר לוחמים בצבא נפאל).

בעקבות ההסכם איבדה נפאל חלק ניכר משטחה, לרבות כל שטחי נפאל אשר נכבשו במלחמותיו של המלך במהלך 25 השנים שקדמו להסכם, כמו ממלכת סיקים במזרח וממלכות קומאון וגרוואל במערב. חלק מאדמות טראי בדרום נפאל הוחזרו לנפאל ב-1816 וב-1860, כהוקרה למאמציהם ולנועזותם בדיכוי המרד ההודי הגדול ב-1857.

הנציגים הבריטים בקטמנדו היו המערביים הראשונים שהורשו להתגורר בנפאל בתקופה שלאחר שושלת מאלה אשר שלטה בנפאל עד 1779 (כמה משלחות מיסיונריות גורשו על ידי אנשי הגורקה לאחר שכבשו את נפאל באמצע שנות ה-80 של המאה ה-19). הנציג הבריטי הראשון היה אדווארד גרדנר, שמושבו הוקם צפונית לקטמנדו. אזור זה נקרא כיום "לָזִימְפָּט", המהווה שדרה מסחרית בו שוכנות מספר שגרירויות וקונסוליות כגון שגרירות הודו ושגרירות בריטניה (וכמו כן שגרירות ישראל).

הסכם סוגאולי הוחלף בדצמבר 1923, כאשר בריטניה ונפאל חתמו על הסכם ידידות נוסף. בשנת 1950 נחתם הסכם נפרד בין הודו (3 שנים לאחר עצמאותה) לנפאל אשר כונן יחסים דיפלומטיים בין שתי המדינות.

## ראו גם
*יחסי הודו-נפאל
*יחסי הממלכה המאוחדת–נפאל

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:נפאל: היסטוריה
סוגאולי
סוגאולי
פונטיאק גרנד ספארי

**פונטיאק גרנד ספארי** (באנגלית: **Pontiac Grand Safari**) היא מכונית סטיישן אשר יוצרה על ידי יצרנית הרכב האמריקאית **[[פונטיאק]]** מבית ג'נרל מוטורס בין השנים 1971–1978.

## דורות
* דור ראשון - 1971-1976.
* דור שני - 1977-1978.

## תמונות

קובץ:1972 Pontiac Grand Safari.jpg | "פונטיאק גרנד ספארי", שנת 1972 
קובץ:1975 Pontiac Grand Safari station wagon AACA Iowa-f.jpg | "פונטיאק גרנד ספארי", שנת 1975 
קובץ: 1975 Pontiac Grand Safari station wagon AACA Iowa-r.jpg| "פונטיאק גרנד ספארי", שנת 1975
קובץ:1976 Pontiac Grand Safari.jpg | "פונטיאק גרנד ספארי", שנת 1976 
קובץ:1977 Pontiac Grand Safari.jpg | "פונטיאק גרנד ספארי", שנת 1977 


## ראו גם
* פונטיאק
* פונטיאק טוראן

## קישורים חיצוניים

* 
## הערות שוליים

קטגוריה:מכוניות סטיישן
קטגוריה:דגמי מכוניות שהושקו ב-1971
קטגוריה:מכוניות אמריקאיות
גרנד ספארי
עורק צינור הזרע

ממוזער|מערכת הרבייה הזכרית. עורק צינור הזרע מסומן בימין התמונה.
**עוֹרֵק צִנּוֹר הַזֶּרַע** (TA: arteria ductus deferentis, ובעבר arteria deferentialis) הוא עורק בבטן ובאגן של זכרים המספק דם לצינור הזרע. עורק דק זה יוצא מעורקי שלפוחית השתן העליונים או מעורק שלפוחית השתן התחתון, נע מתחת לצפק לעבר צינור הזרע ואז מלווה אותו בכיוון האשך, שם הוא משיק עם ענפי יותרת האשך של עורק האשך. במהלכן מסתעף ממנו ענף קטן לשופכן. מבחינה התפתחותית, העורק ההומולוגי בנקבה הוא עורק הרחם.

## הערות שוליים

קטגוריה:עורקי הבטן והאגן
רצח יחזקאל שיפטר

**רצח יחזקאל שיפטר** הוא מעשה רצח בלתי מפוענח שבוצע בישראל בשנת 1958.

## הרצח
ב־23 באוגוסט 1958 בשעה 22:00 נמצאה גופתו של יחזקאל שיפטר שהיה בן 60 בדירתו שברחוב פינסקר 64 בתל אביב. הגופה נמצאה שכובה על הספה עם סימני אלימות, כאשר בדירה שרר אי סדר וחפצים רבים נמצאו על הרצפה.

הרצח הכה גלים במדינה. תעוזה ואכזריות הרצח, ומיקומו במרכז תל אביב בשעות הערב הסואנות, עורר תדהמה בציבור. כלי התקשורת הפנו אצבע מאשימה כלפי המשטרה בטענה שהיא כושלת בפענוח פשעים, וציינו את ההפקרות במדינת ישראל עם סרטי הקולנוע האלימים שמציגים רציחות ברוטליות. כן יצר הרצח בהלה במרכז תל אביב, ובעקבותיו החלו תושבים להגיף את התריסים בשעות הלילה.

המשטרה פתחה בחקירה נרחבת. בהמשך התברר כי מבית הנרצח נעלם סכום כסף ומשכך ההנחה הראשונית הייתה כי מדובר בשוד. החוקרים סברו כי הרוצח היה מוכר לשיפטר, שכן הרוצח נכנס בדלת הראשית כאשר שיפטר לבש מכנסיים קצרים בלבד. על פי החשד, הרוצח התנפל על שיפטר ובעת ההיאבקות ביניהם נשברה מאפרה ומשקפיו של שיפטר נפלו על הרצפה. הרוצח הלם עם חפץ קהה פעמיים על ראשו של שיפטר ובהמשך חנק אותו בידיו. לפי המשוער הרוצח נפצע ברגלו, ניסה לשטוף את הדם בדירה ובהמשך השאיר בה כתמי דם. לאחר מכן ביצע הרוצח חיפוש בדירה ויצא ממנה דרך הדלת הראשית.

המשטרה החלה בסריקה רחבת ממדים בבתי חולים ומרפאות כדי לחפש אדם שקיבל טיפול רפואי בפציעה. כן פנתה המשטרה לציבור בבקשה להודיע על כל אדם שקיבל טיפול רפואי בפציעה.

בסמוך לאחר הרצח נעצרו שלושה חשודים, אך שוחררו לאחר שהוכיחו אליבי.

בהמשך החקירה, הגיעה המשטרה למסקנה כי אי הסדר בזירת הרצח בוים על ידי הרוצח, על מנת להטעותה. כן נמצאו בדירה מעטפות עם בולים יקרי ערך, כך שמניע הרצח כשוד - ירד מהפרק.

ב-5 בספטמבר 1958 הודיעה המשטרה כי עצרה שבעה אנשים וכן במהלך החקירה עצרה 60 אשר הוכיחו אליבי ונחקרו עשרות נוספים. ב-12 באוקטובר 1958 הודיעה המשטרה כי החקירה עדיין נמשכת. במרץ 1960 הודיעה המשטרה כי יש בידה חשוד בביצוע הרצח.

בשנת 1963 הודה המפכ"ל יוסף נחמיאס כי הרצח נותר בגדר תעלומה.

## קישורים חיצוניים
* בן 60 נרצח במרכז ת"א, כנראה על ידי גנבים, הבקר, 24 באוגוסט 1958
* סריקה נרחבת אחרי רוצחו של שיפטר, הבקר, 25 באוגוסט 1958

## הערות שוליים

קטגוריה:ישראל: מקרי רצח בלתי מפוענחים
קטגוריה:1958 בישראל
יחזקאל שיפטר